
NARVA LINNAVALITSUS


KORRALDUS  

	Narva
	…………. 2008. a. nr 

	
	


Kirjaliku nõusoleku andmine

Võttes aluseks kohaliku omavalitsuse korralduse seaduse  § 30 lõike 1 punkti 2, ehitusseaduse  § 16 lõike 5, § 29 lõike 2 punkti 4 ja Narva Linnavolikogu 29. mai 2003. a määruse nr 28/17 "Narva Linnavalitsuse kirjalike nõusolekute väljaandmise ja nende väljastamise keeldumise õiguse delegeerimine",


1. Asjaolud ja menetluse käik

Läbivaatamiseks laekus Jõe 1 ja Jõe 3, Narva krundi omanikult krundi drenaaži ja sademeveekanalisatsiooni ehitusprojekt koos õigesti vormistatud kirjaliku nõusoleku taotluse ja makstud riigilõivuga summas 500 EEK. Jõe 1 ja Jõe 3 krundid asuvad ajaloolises kaitsetsoonis. Ehitustööde teostamiseks puudub Muinsuskaitseameti tööde alustamise luba. 

2. Õiguslikud järeldused

Vastavalt „Ehitusseaduse”:

§ 15 lõike 1 punktile 2 väikeehitis on olemasolevate ehitiste teenindamiseks vajalik rajatis;

§ 16 lõike 1 punktile 1 Kohaliku omavalitsuse kirjalik nõusolek on nõutav, kui ehitatakse väikeehitist.
Vastavalt „Muinsuskaitseseaduse” § 35 lõikele 31 pärast muinsuskaitseseaduse paragrahvi 35 lõikes 3 nimetatud tööde projekti kooskõlastamist väljastab Muinsuskaitseamet tööde alustamise loa.

3. Otsus 

3.1. Anda kirjalik nõusolek Jõe 1 ja Jõe 3 krundil drenaaži ja sademeveekanalisatsiooni ehitamiseks;

3.2. Kohustada krundi omanikku enne ehitustööde alustamist esitama kirjaliku nõusoleku väljastajale koos ehitamise alustamise teatisega Muinsuskaitseameti tööde alustamise luba.
4. Korraldus jõustub punktis 1 nimetatud ehitiste taotlejale teatavakstegemisest.

5. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

